text: জাʿফ়র ইবনে মুহ়ম্মদ আস়-স়াদিক় (; ৭০০ বা ৭০২ – ৭৬৫), যিনি জাʿফ়র আস়-স়াদিক় বা কেবল আস়-স়াদিক় নামেও পরিচিত, ছিলেন ৮ম শতাব্দীর একজন মুসলিম পণ্ডিত ও মনীষী। ইসনা আশারিয়া ও ইসমাইলি শিয়া মুসলমানদের মতে তিনি ছিলেন ৬ষ্ঠ ইমাম এবং জাফরি মাজহাবের প্রতিষ্ঠাতা। সুন্নি মুসলমানদের মতে তিনি ইসলামি ধর্মতত্ত্ব, ফিকহশাস্ত্র, হাদিসশাস্ত্র, কালামশাস্ত্র ও তাসাউফের একজন গুরুত্বপূর্ণ আলেম এবং হানাফি ও মালিকি মাজহাবের প্রতিষ্ঠাতা আবু হানিফা ও মালিক ইবনে আনাসের শিক্ষক ছিলেন। ধর্মীয় জ্ঞানের বিভিন্ন অনুষদে তাঁর বিস্তৃত অবদান সত্ত্বেও জাʿফরের লিখিত কোনো কাজই বর্তমানে বিদ্যমান নেই।
  
  জাʿফর ছিলেন একজন প্রখ্যাত ইসলামি চিন্তাবিদ ও মনীষী। তিনি পিতার দিক থেকে ইসলামের চতুর্থ খলিফা আলীর এবং মাতার দিক থেকে ইসলামের প্রথম খলিফা আবু বকরের বংশধর ছিলেন। নবী মুহাম্মদের ﷺ ভবিষ্যবাণী অনুযায়ী তিনি বারো ইমামের অন্যতম। নবীবংশের ষষ্ঠ ইমাম হিসেবে তিনি শিয়া সম্প্রদায় কর্তৃক মান্য। 
  
  আল-সাদিকের মৃত্যুর পর উত্তরাধিকারের প্রশ্নটি ছিল শিয়াদের মধ্যে বিভেদের কারণ যিনি তাঁর বড় ছেলে ইসমা'লি (যিনি তাঁর পিতার আগে মারা গিয়েছিলেন) পরবর্তী ইমাম হিসাবে বিবেচনা করেছিলেন এবং যারা তাঁর তৃতীয় পুত্র মুসার প্রতি বিশ্বাস স্থাপন করেছিলেন  আল-কাদিম ছিলেন ইমাম।  প্রথম দলটি ইসমাইলিস এবং দ্বিতীয়, বৃহত্তর, গ্রুপটির নাম জাফারি বা বারোবাদী নামে পরিচিতি লাভ করে।
  
  প্রাথমিক জীবন 
  ইমাম জা'ফর সাদেক ১৭ই রবিউল আওয়াল ৮৩ হিজরীতে পবিত্র মদিনা নগরীতে জন্মগ্রহণ করেন। তার কুনিয়াহ আব্দুল্লাহ (আল্লাহর বান্দা) এবং উপাধী সাদেক (সত্যবাদী)। তার পিতার নাম হযরত ইমাম মুহাম্মাদ বাকের রাদ্বিয়াল্লাহু আনহু এবং তার মাতার নাম উম্মে ফারওয়া রাদ্বিয়াল্লাহু আনহা।
  
  বংশ পরিচিতি 
  উনার বংশ-তালিকা ফাতেমা নবী মুহাম্মাদ পর্যন্ত পৌঁছেছে বিধায় তার পূর্ব-পুরুষগণ নামের পূর্বে ‘সাইয়্যেদ’ বা ‘সৈয়দ’ শব্দ ব্যবহার করেছেন। উনার ঊর্ধ্বতন বংশ পুরুষ ছিলেন; যথাক্রমেঃ হযরত মুহাম্মাদ রাসুল্লাল্লাহ সাল্লাল্লাহু আলাইহি ওয়াসাল্লাম ->  সৈয়দা ফাতিমাতুজ জাহরা (রা:) + হযরত আলী  -> হযরত ইমাম হোসাইন(রা:) -> হযরত ইমাম জয়নুল আবেদিন (রহ:) -> হযরত ইমাম বাকের (রহ:) -> হযরত ইমাম জাফর সাদেক (রহ:)
  
  ওফাত 
  হযরত ইমাম জাফর সাদেক ৬৫ বছর বয়সে ১৪৮ হিজরীতে শাহাদত বরণ করেন। তাকে মদিনা শরিফের কবরস্থান জান্নাতুল বাক্বীতে সমাধীস্থ করা হয়। তার মাজারের পাশে রয়েছে পিতা ইমাম বাকেরের মাজার ও তার পিতামহ ইমাম জয়নুল আবেদিন (রহ:) মাজার।
  
  আরো দেখুন 
   হুসেইন ইবন আলী
   আলী আল-রিদা
   মুহাম্মাদ আল ত্বাকী
  
  তথ্যসূত্র
  
  টীকা 
   Muhammed Al-Husain Al-Mudaffar, Imam Ja'far al-Sadiq.
   Sayyid Mahdi as-Sadr, THE AHLUL-BAYT Ethical Role-Models.
   Mohammad Hussein il Adeeb, The Brief History of the Fourteen Infallibales.
  
  বহিসংযোগ 
  
   
   Ja'far ibn Muhammad, an article of Encyclopædia Britannica Online
   Imam Ja'far as-Sadiq's life according to a Sunni Sufi source (Naqshbandiya Mujaddidiya Khalidiya Haqqaniya Tariqa of Sufism)
   Imam al-Sadiq by Shaykh Mohammed al-Husayn al-Muzaffar
   Tawheed al-Mufadhdhal – as dictated by Imam Ja'far as-Sadiq to Al-Mufadhdhal
   ষষ্ঠ ইমাম
   ষষ্ঠ ইমামের জীবনী, [শেখ আল-মুফিদ] লিখিত
  
  বিষয়শ্রেণী:৭০২-এ জন্ম
  বিষয়শ্রেণী:৭৬৫-এ মৃত্যু
  বিষয়শ্রেণী:দ্বাদশ ইমাম
  বিষয়শ্রেণী:শিয়া ইমাম
title: জাফর আস-সাদিক